
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 215
                                                           din 28 noiembrie 2019
     privind necesitatea modificării unor clauze contractuale aferente delegării serviciilor de colectare și transport deșeuri care fac parte din proiectul SMIDS Mureș și aprobarea încheierii unui act adiţional la ”Contractul de delegare a gestiunii activităților de colectare și transport a deșeurilor municipale și altor fluxuri de deșeuri, componente ale serviciului de salubrizare al Județului Mureș - zona 3 Sighișoara” 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.951/25.11.2019 şi la Consiliul Local Sighișoara cu nr. 33.224/27.11.2019, de referatul de aprobare, înregistrat cu nr. 32.948/25.11.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

 Văzând prevederile Hotărârii Consiliului Local Sighișoara nr. 220 din 25 octombrie 2018 privind avizarea documentațiilor pentru delegarea gestiunii activităților de colectare și transport a deșeurilor municipale și a altor fluxuri de deșeuri și de operare a stației de transfer Bălăușeri, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara, din zona 3 Sighișoara;

Având în vedere adresa cu nr. 2.933/18.11.2019 a Asociației de Dezvoltare Intercomunitară „Ecolect Mureş” și înregistrată la Municipiul Sighișoara cu nr. 32.429/20.11.2019, prin care se solicită spre aprobare, de către Consiliul Local Sighișoara, a Proiectului de hotărâre și a modelului de act adiţional la ”Contractul de delegare a gestiunii activităților de colectare și transport a deșeurilor municipale și altor fluxuri de deșeuri, componente ale serviciului de salubrizare al Județului Mureș - zona 3 Sighișoara”;

Luând în considerare și prevederile Hotărârii Consiliului Local Sighișoara nr. 32/12.08.2016, prin care a fost desemnat domnul Toth Tivadar, viceprimar al Municipiului Sighișoara, ca reprezentant al Municipiului Sighișoara în Adunarea Generală a A.D.I. „Ecolect Mureş”;

Ținând cont de prevederile art. 17, alin. (1), lit. d) din Legea nr. 211/2011 privind regimul deşeurilor, republicată, cu modificările şi completările ulterioare și de prevederile art. 36, alin. (5) coroborat cu art. 42, alin. (11) din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare;

            Având în vedere prevederile Ordonanţei de Urgenţă a Guvernului nr. 74 din 17 iulie 2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de Urgenţă a Guvernului nr. 196/2005 privind Fondul pentru mediu;
            Având în vedere Raportul de specialitate al Serviciului Tehnic, Investiții - Urmărire Contracte, Monitorizare Servicii de Utilități Publice, înregistrat cu nr. 32.955/25.11.2019, prin care se propune și se justifică necesitatea modificării unor clauze contractuale aferente delegării serviciilor de colectare și transport deșeuri care fac parte din proiectul SMIDS Mureș și aprobarea încheierii unui act adiţional la ”Contractul de delegare a gestiunii activităților de colectare și transport a deșeurilor municipale și altor fluxuri de deșeuri, componente ale serviciului de salubrizare al Județului Mureș - zona 3 Sighișoara”;
             Având în vedere avizele favorabile ale comisiilor de buget și juridică;
 În temeiul art. 129 alin. (2), lit. „d”, alin. (7), lit. „n”, alin. (14), art. 132, art. 139, alin. (1) și a art. 196, alin. (1), lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ș T E :

            Art. 1. Se aprobă încheierea unui act adiţional la ”Contractul de delegare a gestiunii activităților de colectare și transport a deșeurilor municipale și altor fluxuri de deșeuri, componente ale serviciului de salubrizare al Județului Mureș - zona 3 Sighișoara”.
Art. 2. Se avizează actul adițional la ”Contractul de delegare a gestiunii activităților de colectare și transport a deșeurilor municipale și altor fluxuri de deșeuri, componente ale serviciului de salubrizare al Județului Mureș - zona 3 Sighișoara”, anexa nr. 1 la prezenta hotărâre. 
Art. 3. Se mandatează Viceprimarul Municipiului Sighișoara, să voteze în A.G.A. A.D.I. „Ecolect Mureş”, aprobarea actului adițional prevăzut la art. 2 din prezenta hotărâre.
Art. 4. Se mandatează ADI „Ecolect Mureş”, prin Preşedinte, să semneze actul adițional la contractul de delegare, conform celor menționate la art. 2 din prezenta.
Art. 5.  Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Consiliul Judeţean Mureş, Asociaţia de Dezvoltare Intercomunitară “Ecolect Mureş”, care va supune aprobării în A.G.A. actul adițional în forma avizată conform art. 2 din prezenta hotărâre.
            Art. 6. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Viceprimarului Municipiului Sighișoara, Prefectului Judeţului Mureş, Consiliului Județean Mureș, Asociaţiei de Dezvoltare Intercomunitară “Ecolect Mureş” şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet
                                            Contrasemnează pentru legalitate

                                                                                                SECRETARUL GENERAL al municipiului,


                        Bizo Anca

(Prezenta s-a adoptat cu 16 voturi ”pentru” și 3 ”abțineri”)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Consiliul Judeţean Mureş;

  1 ex. Asociaţia de Dezvoltare Intercomunitară “Ecolect Mureş”.

10 ex.

B.A. 
